Bernhard Wilhelm von Taube

Vabahärra Bernhard Wilhelm von Taube (1672–?) oli Rootsi sõjaväelane ja aadlik, kes osales Põhjasõjas ning oli Põltsamaa maapataljoni ülem. 

 Elulugu 
Bernhard Wilhelm von Taube sündis 1672. aastal. Tema vanemad olid Ludwig Wilhelm von Taube ja Barbara Sofia von Ramm.

1687. aastal oli ta lipnik Hälsinge rügemendis (nagu tema vendki) ning 1690. aastal vabatahtlik ihukaitserügemendis. 1692. aastal asus ta teenima Leskkuninganna ihukaitserügementi Pommerimaal. Veel enne Põhjasõja algust teenis Bernhard Prantsusmaal aastatel 1693–1697, enne seda oli ta ka leitnandi auastme saanud. 

Põhjasõja algusega ülendati Bernhard Wilhelm von Taube ooberstleitnandiks ja määrati 14. juulil 1701 Põltsamaa (Oberpahlen)  maapataljoni ülemaks. Selle pataljoniga viibis ta peamiselt Tartu garnisonis. Oma ülemakoha kaotas Taube 1704. aastal, kui pataljon Tartu langemise käigus hävis ja selle riismed teistesse väeosadesse koondati.

 Viited 

Kategooria:Rootsi sõjaväelased
Kategooria:Põhjasõja sõjaväelased
Kategooria:Põhjasõja Rootsi sõjaväelased
Bernhard Wilhelm
Kategooria:Sündinud 1672